A4-0221/98

Ehdotus Euroopan parlamentin ja neuvoston päätökseksi matkaviestinnän ja langattoman viestinnän (UMTS) koordinoidusta käyttöönotosta Euroopan yhteisössä (KOM(98)0058 - C4-0144/98 - 98/0051(COD))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 10 kappale

>Alkuperäinen teksti>

10) UMTS-palvelujen tarjoajien olisi voitava päästä markkinoille ilman tarpeettomia rajoituksia, jotta saataisiin aikaan dynaamiset markkinat ja kilpailtujen palvelujen laaja tarjonta; jos valtuutusmenettelyjä pidetään tarpeellisina, olisi pääsääntöisesti käytettävä yleisiä valtuutuksia tai ilmoitusmenettelyjä,

>EP:n äänestyksessä hyväksytty teksti>

10)

UMTS-palveluja tarjoavien organisaatioiden olisi voitava päästä markkinoille ilman tarpeettomia rajoituksia tai kohtuuttomia maksuja, jotta saataisiin aikaan dynaamiset markkinat ja kilpailtujen palvelujen laaja tarjonta; jos valtuutusmenettelyjä pidetään tarpeellisina, olisi pääsääntöisesti käytettävä yleisiä valtuutuksia tai ilmoitusmenettelyjä,

(Tarkistus 3)

Johdanto-osan 16 kappale

>Alkuperäinen teksti>

16) mainitussa ERC:n päätöksessä varataan maanpäällisille UMTS-sovelluksille taajuudet 1900-1980 MHz, 2010-2025 MHz ja 2110-2170 MHz sekä UMTS:n satelliittisovelluksille taajuudet 1980-2010 MHz ja 2170-2200 MHz; jo nyt näyttää siltä, että lisätaajuuksia tarvitaan yhteisön tarpeita varten ja UMTS:n käyttöönoton varmistamiseksi Euroopassa jo ennen 1 päivää tammikuuta 2002; WARC 92 -konferenssissa määritetyiltä taajuusalueilta on varattava riittävästi taajuuksia lisääntyvän käyttötarpeen mukaisesti ennen UMTS-palvelujen kaupallista käyttöönottoa; lisätaajuuksia voidaan tarvita vuoteen 2005 mennessä, minkä vuoksi 900, 1800 ja 1900 MHz:n taajuusalueet olisi myös vapautettava tai järjesteltävä uudelleen mahdollisimman suuressa määrin,

>EP:n äänestyksessä hyväksytty teksti>

16)

mainitussa ERC:n päätöksessä varataan maanpäällisille UMTS-sovelluksille taajuudet 1900-1980 MHz, 2010-2025 MHz ja 2110-2170 MHz sekä UMTS:n satelliittisovelluksille taajuudet 1980-2010 MHz ja 2170-2200 MHz; jo nyt näyttää siltä, että lisätaajuuksia tarvitaan yhteisön tarpeita varten ja UMTS:n käyttöönoton varmistamiseksi Euroopassa jo ennen 1 päivää tammikuuta 2002; WARC 92 -konferenssissa määritetyiltä taajuusalueilta on varattava riittävästi taajuuksia lisääntyvän käyttötarpeen mukaisesti ennen UMTS-palvelujen kaupallista käyttöönottoa; lisätaajuuksia voidaan tarvita joidenkin vuosien kuluttua, minkä vuoksi 900, 1800 ja 1900 MHz:n taajuusalueet olisi myös vapautettava tai järjesteltävä uudelleen mahdollisimman suuressa määrin ja ilman syrjintää,

(Tarkistus 4)

Johdanto-osan 22 kappale

>Alkuperäinen teksti>

22) UMTS-verkkoja hallinnoivilla organisaatioilla on oltava oikeus ja velvollisuus neuvotella sijainninseurantaa ja infrastruktuurin yhteistä käyttöä koskevista sopimuksista muiden teleorganisaatioiden kanssa saumattoman, yhteisön laajuisen palvelujen tarjonnan varmistamiseksi, sanotun kuitenkaan rajoittamatta yhteisön kilpailulainsäädännön soveltamista; tällaisten neuvottelujen on perustuttava yhteiseen, avoimeen ja kansainvälisesti kilpailukykyiseen radiorajapintastandardiin,

>EP:n äänestyksessä hyväksytty teksti>

22)

UMTS-verkkoja hallinnoivilla organisaatioilla on oltava oikeus ja velvollisuus neuvotella sijainninseurantaa ja infrastruktuurin yhteistä käyttöä koskevista sopimuksista muiden teleorganisaatioiden kanssa saumattoman, yhteisön laajuisen palvelujen tarjonnan varmistamiseksi myös haja-asutusalueilla, sanotun kuitenkaan rajoittamatta yhteisön kilpailulainsäädännön soveltamista; tällaisten neuvottelujen on perustuttava yhteiseen, avoimeen ja kansainvälisesti kilpailukykyiseen radiorajapintastandardiin,

(Tarkistus 5)

2 artikla

>Alkuperäinen teksti>

Tässä päätöksessä tarkoitetaan yleismaailmallisella matkaviestinjärjestelmällä (Universal Mobile Telecommunications System, UMTS) matkaviestinjärjestelmien kolmatta sukupolvea, jonka välityksellä voidaan tarjota erityisesti innovatiivisia langattomia multimediapalveluja paremmin kuin nykyisten toisen sukupolven järjestelmien, kuten GSM:n, välityksellä ja jossa käytetään sekä maanpäällisiä että satelliittiperustaisia osia. Sen on sisällettävä liitteessä I tarkoitetut ominaisuudet.

>EP:n äänestyksessä hyväksytty teksti>

Tässä päätöksessä tarkoitetaan yleismaailmallisella matkaviestinjärjestelmällä (Universal Mobile Telecommunications System, UMTS) matkaviestinjärjestelmien kolmatta sukupolvea, jonka välityksellä voidaan tarjota erityisesti innovatiivisia langattomia multimediapalveluja paremmin kuin nykyisten toisen sukupolven järjestelmien, kuten GSM:n, välityksellä ja jossa käytetään sekä maanpäällisiä että satelliittiperustaisia osia.

Tämän järjestelmän on vähintään pystyttävä tukemaan liitteessä I tarkoitettuja ominaisuuksia.

(Tarkistus 6)

3 artiklan 3 kohta

>Alkuperäinen teksti>

3. Jäsenvaltioiden on varmistettava UMTS-palveluille valtuutuksia myöntäessään, että liitteessä I luetellut yksittäiset ominaisuudet on toteutettu.

>EP:n äänestyksessä hyväksytty teksti>

3.

Jäsenvaltioiden on varmistettava UMTS-palveluille valtuutuksia myöntäessään, että valtuutukset myönnetään voimassa olevan yhteisön lainsäädännön mukaisesti, ottaen huomioon muun muassa avoimuuden ja syrjimättömyyden vaatimukset liitteessä I lueteltujen yksittäisten ominaisuuksien toteutuksessa.

(Tarkistus 7)

3 artiklan 4 kohta

>Alkuperäinen teksti>

4. Jos mahdolliset järjestelmät eivät ole yhteensopivia ja jos direktiivin 97/13/EY 17 artiklan mukaisesti yhdessä CEPT:n kanssa todetaan, että UMTS-palvelujen tarjoamista varten myönnettävien valtuutusten määrää on rajoitettava, jäsenvaltioiden on koordinoitava menettelyjään valtuutusten myöntämiseksi yhteisön yhteensopiville UMTS-palveluille.

>EP:n äänestyksessä hyväksytty teksti>

4.

Jos mahdolliset järjestelmät eivät ole yhteensopivia ja jos direktiivin 97/13/EY 17 artiklan mukaisesti yhdessä CEPT:n kanssa todetaan, että UMTS-palvelujen tarjoamista varten myönnettävien valtuutusten määrää on rajoitettava taajuusalueiden tehokkuuden vuoksi, jäsenvaltioiden on koordinoitava menettelyjään valtuutusten myöntämiseksi yhteisön yhteensopiville UMTS-palveluille.

(Tarkistus 8)

9 artiklan 2 kohta

>Alkuperäinen teksti>

2. Tätä varten komissio tekee ehdotuksia kaikkien tarvittavien toimien toteuttamisesta, jotta UMTS:ään sovellettavat kansainväliset sopimukset pannaan täytäntöön, ja erityisesti tekee tarvittaessa neuvostolle ehdotuksia sopivista valtuuksista, jotka koskevat neuvotteluja kahden- ja monenvälisistä sopimuksista yhteisön ulkopuolisten maiden ja kansainvälisten järjestöjen kanssa. Neuvosto tekee päätöksensä määräenemmistöllä.

>EP:n äänestyksessä hyväksytty teksti>

2.

Tätä varten komissio pyrkii UMTS:ään sovellettavien kansainvälisten sopimustentehokkaaseen täytäntöönpanoon, ja erityisesti tekee tarvittaessa neuvostolle ehdotuksia sopivista valtuuksista, jotka koskevat neuvotteluja kahden- ja monenvälisistä sopimuksista yhteisön ulkopuolisten maiden ja kansainvälisten järjestöjen kanssa. Neuvosto tekee päätöksensä määräenemmistöllä.

(Tarkistus 9)

Liite I, ensimmäinen osa, otsikko ja 1 kohta

>Alkuperäinen teksti>

Palvelut

>EP:n äänestyksessä hyväksytty teksti>

Palveluominaisuuksien välittämiseen tarvittava järjestelmäkapasiteetti

>Alkuperäinen teksti>

1. Multimediaominaisuudet ja laaja-alainenliikkuvuus

>EP:n äänestyksessä hyväksytty teksti>

1.

Multimediaominaisuudet; täyden liikkuvuuden ja osittaisen liikkuvuuden sovellukset eri maantieteellisissä ympäristöissä yli sen, mihin GSM:n kaltaiset toisen sukupolven järjestelmät pystyvät

(Tarkistus 10)

Liite I, ensimmäinen osa, 5 kohta

>Alkuperäinen teksti>

5. GSM/UMTS-palvelujen toiminta sisätiloissa, ulkona ja syrjäisillä alueilla yhdessä saumattomassa ympäristössä, jossa täydellinen sijainninseuranta GSM-verkoissa sekä UMTS-verkkojen maanpäällisten ja satelliittivälitteisten osien välillä on mahdollista.

>EP:n äänestyksessä hyväksytty teksti>

5.

GSM/UMTS-palvelujen toiminta sisätiloissa, ulkona ja syrjäisillä alueilla yhdessä saumattomassa ympäristössä, jossa täydellinen sijainninseuranta kaikissa GSM-palveluissa sekä UMTS-verkkojen maanpäällisten ja satelliittivälitteisten osien välillä on mahdollista.

(Tarkistus 11)

Liite I, neljäs osa

>Alkuperäinen teksti>

- GSM-järjestelmäperhe kehittämisen lähtökohtana; puhelunohjaus ja tilaajien liikkuvuuden hallinta, joka käsittää kaikki GSM:n kiinteää verkko-osaa koskevaan standardiin perustuvat sijainninseurantatoiminnot

>EP:n äänestyksessä hyväksytty teksti>

-

Puhelunhallinta, palvelunohjaus ja tilaajien sijainnin ja liikkuvuuden hallinta, joka käsittää kaikki GSM:n kiinteää verkko-osaa koskevaan standardiin perustuvat sijainninseurantatoiminnot, matkaviestin- ja kiinteiden verkkojen yhdentyminen huomioon ottaen

>Alkuperäinen teksti>

- Mahdollisuus matkaviestin- ja kiinteiden järjestelmän osien yhdentymiseen

>EP:n äänestyksessä hyväksytty teksti>

Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston päätökseksi matkaviestinnän ja langattoman viestinnän (UMTS) koordinoidusta käyttöönotosta Euroopan yhteisössä (KOM(98)0058 - C4-0144/98 - 98/0051(COD))(Yhteispäätösmenettely: ensimmäinen käsittely)

Euroopan parlamentti, joka

- ottaa huomioon komission ehdotuksen Euroopan parlamentille ja neuvostolle (KOM(98)0058 - 98/0051(COD)) ((EYVL C 131, 29.4.1998, s. 9.)),

- ottaa huomioon EY:n perustamissopimuksen 189 b artiklan 2 kohdan ja 57, 66 ja 100 a artiklan, joiden mukaisesti komissio on antanut ehdotuksen parlamentille (C4-0144/98),

- ottaa huomioon työjärjestyksensä 58 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön sekä budjettivaliokunnan ja tutkimusta, teknologista kehittämistä ja energia-asioita käsittelevän valiokunnan lausunnot (A4-0221/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti;

4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta;

5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen;

6. Kehottaa puhemiestään välittämään tämän lausunnon neuvostolle ja komissiolle.